Universitas Tartuensis

Universitas Tartuensis on Tartu Ülikooli ajakiri, mis kuni jaanuarini 2009 ilmus ajalehena. Kuni 1989. aastani kandis ajaleht nime Tartu Riiklik Ülikool.

Ajalugu
Tartu Riiklik Ülikool
Ajalehe esimene number ilmus 22. novembril 1948. Ajaleht ilmus B3-formaadis, tavaliselt neljaleheküljelisena.

Esimesed toimetajad olid Enno Mikkelsaar ja Johannes Feldbach.Illari Lään 2004. Universitas Tartuensis Tartu Ülikooli sisekommunikatsiooni vahendina. Magistritöö. LK. 52. Hiljem on toimetajad olnud Olaf Utt, Eduard Ertis, Raimond Auling, Ene Puusemp, Juhan Peegel, Hillar Palamets, Rein Veidemann, Varje Sootak.Varje Sootak. Ülikooli oma hääl 65. Universitas Tartuensis, november 2013

Universitas Tartuensis
Esimene ajalehenumber, mis kandis nime Universitas Tartuensis, ilmus 1. septembril 1989 numbriga 23 (1570), jätkates ajalehe "Tartu Riiklik Ülikool" numeratsiooni. Universitas Tartuensise viimane ajaleheformaadis number ilmus 23. jaanuaril 2009. Järgmine number ilmus 6. veebruaril juba ajakirjana.

Alates 2003. aastast ilmus kord aastas ajalehe Narva kolledži erinumber (levitati ka ajalehtede Põhjarannik, Severnoje Poberežje ja Narvskaja Gazeta vahel). 

Aastatel 1977–2008 oli ajalehe peatoimetaja Varje Sootak. Aastatel 2008–2013 oli peatoimetaja Sigrid Sõerunurk, kelle juhtimisel sai 2009. aastal ajalehest ajakiri. 2013. aastast oli ajakirja peatoimetaja Merilyn MerisaluUniversitas Tartuensis: Toimetus (Vaadatud 30.08.2016) (2016.–2017. aastal oli peatoimetaja Merilyn Säde, 2017.–2018. aastal Virgo Siil; 2020.–2021. aastal Maarit Stepanov ja 2023–2025 Tiia Kõnnussaar). 

 Vastuolud 
Ajakirja 2020. aasta veebruari numbris pidi ilmuma toimetaja Mari Eesmaa artikkel ülikooli ja Hiina kontserni Huawei vahel eelmise aasta sügisel sõlmitud koostöökokkuleppest, kuid ülikooli arendusprorektor Erik Puura tõstatas küsimuse, kas säärane artikkel peaks ülikooli ajakirjas ilmuma ning see jäeti avaldamata."Tartu Ülikool keelas Huawei-teemalise artikli" ERR, 26. veebruar 2020 Järgnesid arutelud ülikooli sõltumatuse, ülikooli ajakirja olemuse, selle ajakirjandusliku vabaduse ja vajaduse üle."Orientalistide pöördumine: Hiina diktatuuri mõjutustegevustele ei tohi alluda!" Postimees, 27. veebruar 2020"Tartu Ülikool keelas ajakirjanikul Huawei-teemalise artikli avaldamise" Eesti Ekspress, 26. veebruar 2020"Erik Puura: sõltumatu ajakiri ei tohiks olla kommunikatsioonijuhi alluvuses" 4dimensioon.org Hiljem artikkel siiski avaldati."Avaldamata Huawei-teemaline artikkel"

Edasiste vastuolude ja huvikonfliktide vältimiseks uuendati 2021. aastal põhjalikult ajakirja põhimõtteid ning septembrist 2021 annab ajakirja Universitas Tartuensis välja Tartu Ülikooli kirjastus.

Vaata ka
Maaülikool (ajaleht)

Viited

Välislingid
Ajakirja koduleht 
Varje Sootak. Ülikooli oma hääl 65 Universitas Tartuensis, november 2013, nr 10, lk 38. 

Kategooria:Eesti ajakirjad
Kategooria:Tartu ajalehed
Kategooria:Tartu Ülikool